**Indokolás**

**Radostyán Község Önkormányzata 2020. évi költségvetéséről szóló 1/2021. (III.08.) önkormányzati rendelethez**

**Általános indokolás**

Az államháztartásról szóló 2011. évi CXCV. törvény előírásai alapján az Önkormányzatnak a 2021. évi költségvetési rendeletet 2021. március 15. napjáig kell elfogadni. A helyi önkormányzatok költségvetési rendeletének tartalmi és formai követelményeit az államháztartásról szóló 2011. évi CXCV. törvény és végrehajtási rendelete tartalmazza.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

Radostyán község Önkormányzat 2021. évi gazdálkodásának pénzügyi kereteit alapvetően Magyarország 2021. évi központi költségvetésről szóló 2020. évi XC. törvény határozza meg.

Magyarország helyi önkormányzatairól szóló 2011. évi CLXXXIX. törvény előírása szerint a költségvetési rendeletben működési hiány nem tervezhető.

**Részletes indokolás**

1.§ A 2021. évi költségvetés költségvetési bevételi és kiadási főösszegeit tartalmazza.

A bevételek és kiadások összesített és költségvetési szervenkénti összegeit kötelező, önként vállalt és állami feladatok szerinti tagolásban az 1. melléklet tartalmazza.

2.§ Az előirányzat felhasználási tervet az 2. melléklet részletezi.

3.§ A rendelet 1. § (1) bekezdésében meghatározott bevételi és kiadási előirányzatai évközben megváltoztathatók.

4.§ Szabályozást tartalmaz az előirányzatok feletti gazdálkodásra.

5.§ Az önkormányzat a Parasznyai Közös Önkormányzati Hivatal útján folyamatosan gondoskodik az intézmények pénzellátásáról.

6. § Az Önkormányzat az európai uniós forrásból finanszírozott támogatással megvalósuló programok, projektek kiadásaival, valamint a helyi önkormányzat ilyen projektekhez történő hozzájárulással nem tervez. A Magyar Faluprogramban tervezett pályázati bevételekkel nem tervez.

7. §. A képviselő-testület általános tartalékot nem állapít meg

8. §. A képviselő-testület több éves kihatással járó feladatokat nem tervez.

9. §. A képviselő-testület döntése alapján 2009. évtől a közvetett támogatások kedvezményét megszüntette, így közvetett támogatással érintett tevékenységek nem kerültek a költségvetésbe

10.§. A képviselő-testület az éves létszámkeretet elkülönítve a közfoglalkoztatottak éves létszámkeretét a 3. számú mellékletben állapítja meg.

11.§. Az önkormányzat adósságot keletkeztető ügyleteiből származó tárgyévi fizetési kötelezettségének felső határát meghatározó saját bevételeit a 4. számú mellékletben mutatja ki.

12. § Hatályba léptető rendelkezést tartalmaz.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |
| --- | --- |
| **Rendelet-tervezet címe:** | Radostyán Község Önkormányzata Képviselő-testületének ../2020. (III. ….) önkormányzati rendelete Radostyán Község Önkormányzata 2021. évi költségvetéséről |
| **Rendelet-tervezet valamennyi jelentős hatása, különösen:** A rendelet elkészítésével az Áht 24. § (2)-(3) bekezdéseiben előírt feladatát teljesíti a jegyző, beterjesztésével a polgármester. A költségvetési rendelet elfogadása megteremti a 2021. évi gazdálkodás kereteit. |
| **Társadalmi hatás:** | **Gazdasági, költségvetési hatás:** | **Környezeti következményei:**  | **Egészségi következményei:** | **Adminisztratív terheket befolyásoló hatásai:** |
| A költségvetési rendelet társadalmi hatása közvetett, a város lakosságát érinti a benne foglalt feladatok és célok megvalósítása.Az Önkormányzat kötelező feladatainak ellátása a rendelet elfogadásával biztosított.  | A bevételek beszedésének bizonytalansága a kiadások teljesítésének bizonytalanságát eredményezik.A rendelkezésre álló előirányzatok befolyásolják a kötelező feladatok minőségét, az önként vállalt feladatok körét, azok színvonalát. | A rendeletben foglaltaknak közvetlen környezeti hatásai nincsenek. Az egyes közszolgáltatásokra, felhalmozási kiadásokra tervezett előirányzatok közvetett módon befolyásolják a környezetet. | A rendeletben foglaltaknak közvetlen környezeti hatásai nincsenek. Az egyes közszolgáltatásokra, különösen a szociális ellátásokra tervezett előirányzatok közvetett módon befolyásolják a lakosság egészségi állapotát. | A költségvetési szervek költségvetését külön-külön kell kezelni, a pályázatok kiadási, bevételi előirányzatait is elkülönítetten kell nyilvántartani, pénzeszközeit külön számlákon kell vezetni. |
| **A rendelet megalkotása szükséges**, mert az Áht. 23-24. §-ai előírják. |
| **A rendelet megalkotásának elmaradása esetén várható következmények:** ha március 15-ig nem kerül elfogadásra, az átmeneti gazdálkodásról kell rendeletet alkotni. Az Önkormányzat gazdálkodásának alapja az Önkormányzat költségvetése. Ha a Képviselő-testület a jogszabályban előírt határidőig nem fogadja el a rendelet-tervezetet, az Áht. 108. §-a szerinti adatszolgáltatási kötelezettségének sem tud eleget tenni az Önkormányzat. Az adatszolgáltatási kötelezettség nem, vagy késedelmes teljesítése bírság kiszabását vonja maga után. Az Mötv. 111/A. §-a alapján, ha az Önkormányzat nem rendelkezik elfogadott költségvetéssel, a nettó finanszírozás keretében biztosított egyes támogatások folyósítása felfüggesztésre kerül |
| **A rendelet alkalmazásához szükséges feltételek:** a pénzügyi feltételeket a költségvetés határozza meg. |
| Személyi: | Szervezeti: | Tárgyi: | Pénzügyi: |
| rendelkezésre áll | rendelkezésre áll | rendelkezésre áll | rendelkezésre áll |
|  |  |  |  |  |  |  |  |  |